


Z A P I S N I K
35. sjednice Vijeća Mjesnog odbora Gajevo, održane 22. ožujka 2024. u prostorijama Mjesne samouprave Gajevo, Koprivnička ulica 47, s početkom u 19:00 sati

[bookmark: _heading=h.gjdgxs]NAZOČNI ČLANOVI VIJEĆA: Liliana Čuk, Ivan Kartelo, Sanda Malbaša, Sandra Prlenda Perkovac, Tihana Soljankić, Maja Trut, Daniel Vrkljan.
NENAZOČNI ČLANOVI VIJEĆA: Ivan Bubić, Jozo Kosir
OSTALI NAZOČNI: nema

[bookmark: _heading=h.30j0zll]Predsjedava: Tihana Soljankić,  predsjednica Vijeća
Zapisnik vodi: Tihana Soljankić, predsjednica Vijeća
		
Predsjednica Vijeća konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora Gajevo.
	Vijeće jednoglasno, bez izmjene, prihvaća tekst zapisnika 34. sjednice Vijeća od 19. veljače 2024. godine.
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda.
Nema prijedloga.
		Vijeće jednoglasno prihvaća dnevni red koji glasi:

DNEVNI RED:
1. Povremeno korištenje prostora Mjesnog odbora Gajevo
2. Uvrštavanje imena u Fond imena iz kojeg se imenuju javne površine na području
Grada Zagreba
3. Pitanja, prijedlozi i obavijesti


[bookmark: _heading=h.1fob9te]Ad. 1. Povremeno korištenje prostora 
Članovi Vijeća primili su materijal uz poziv. 
Bez rasprave Vijeće jednoglasno donosi 

Z A K L J U Č A K

1. Gerontološkom centru Trešnjevka odobrava se povremeno korištenje prostora u objektu Mjesnog odbora Gajevo, Ulica Augusta Prosenika 9, u terminu: petkom od 9:00 do 12:00 sati (prostorija 1 i 2) i teče od 2. travnja 2024. do 15. srpnja 2024. godine.
2. Udruzi Matica umirovljenika „Centar-Zagreb“ odobrava se povremeno korištenje prostora u objektu Mjesnog odbora Gajevo, Ulica Augusta Prosenika 9, u terminu: četvrtkom od 11:00 do 13:00 sati (prostorija 1, 2 i 3) i teče od 2. travnja 2024. do 15. srpnja 2024. godine.
3. Udruzi Padma odobrava se povremeno korištenje prostora u objektu Mjesnog odbora Gajevo, Koprivnička ulica 47, u terminima: ponedjeljkom i srijedom od 8:00 do 9:00 sati (dvorana 14), utorkom i četvrtkom  od 17:00 do 18:00 sati (prostorija 19) i teče od 2. travnja 2024. do 15. srpnja 2024. godine.
4. Prostore iz točke 1. – 3. ovog zaključka korisnici će koristiti bez naknade.
5. Korisnike prostora se obvezuje da dio djelatnosti koju će obavljati u prostorijama Mjesnog odbora obavljaju besplatno za građane, te da očiste prostor nakon korištenja.
6. Korisnici se obvezuju postupati s pažnjom dobrog gospodara u korištenju prostora.
7. O povremenom korištenju prostora iz točke 1. - 3. ovog zaključka, Gradski ured za   mjesnu samoupravu, promet, civilnu zaštitu i sigurnost izdati će odobrenje o korištenju, a u skladu s ovim zaključkom.
8. Ovaj se zaključak dostavlja Vijeću Gradske četvrti Trešnjevka - jug i Gradskom  uredu  za mjesnu samoupravu, promet, civilnu zaštitu i sigurnost.

Ad. 2. Uvrštavanje imena u Fond imena iz kojeg se imenuju javne površine na području
Grada Zagreba
Raspravi sudjeluju: Ivan, Kartelo, Tihana Soljankić
Vijeće jednoglasno donosi 

Z A K LJ U Č A K 
o uvrštavanju imena u Fond imena iz kojeg se imenuju javne površine na području Grada Zagreba i predlaganje imenovanja javnih površina

1. Mjesni odbor Gajevo predlaže uvrštavanje u Fond imena iz kojeg se imenuju javne površine na području Grada Zagreba sljedeća imena:
a) Milka Babović (1928. – 2020.) hrvatska sportska novinarka, televizijska komentatorica i atletičarka te stručni suradnik olimpijskih i eurovizijskih programa.
2. Zaključak dostaviti Odboru za imenovanje naselja, ulica i trgova Gradske skupštine Grada Zagreba  te Gradskom uredu za mjesnu samoupravu, civilnu zaštitu i sigurnost

OBRAZLOŽENJE
Milka Babović (1928 – 2020.) je hrvatska sportska novinarka, televizijska komentatorica i atletičarka, te stručni suradnik olimpijskih i eurovizijskih programa.
Najveći trag u sportskom novinarstvu ostavila je radom na Hrvatskoj televiziji. Novinarstvom se počela baviti 1949. godine. Jedna je od osnivačica i dugogodišnjih urednica sportske redakcije tadašnje TV Zagreb. Uzor joj je, u novinarskim početcima, bio Hrvoje Macanović, poznati sportaš i novinar. Nije se opredjeljivala po nacionalnosti niti odobravala diskriminacije drugih, bila je borkinja za prava žena, cijeli se život trudila ukloniti predrasude prema ženama, u sportu i u životu. „Ženama je danas vrlo teško, ali one moraju nastojati, i to još nekoliko generacija da se izbore“, istaknula je 1982. godine žena kojoj ženska prava nisu bila floskula – ona se za njih, bit će joj zahvalne mnoge generacije žena, sama izborila.


Kratak životopis:
Milka Babović rodila se 1928. godine u Skoplju. Osnovnu školu završila je u Sarajevu te je srednju školu pohađala Sarajevu, Rumi i Beogradu. Poslije Drugoga svjetskog rata živjela je u Rumi i Beogradu, a u Zagreb je stigla 1948. godine. Završila pedagošku akademiju s naglascima na tjelesni odgoj te hrvatski i njemački jezik. Atletikom se počela baviti 1945. godine na cross natjecanju održanom u Srijemskoj Mitrovici. Novinarstvom se počinje baviti kao sportska novinarka u Narodnom sportu od 1949. godine, a na TV Zagreb preselila se 1957. godine gdje je postala prva sportska urednica. Bila je višestruka predsjednica sportske novinarske sekcije Hrvatskog novinarskog društva, te je u dva mandata bila članica Jugoslavenskog olimpijskog komiteta i od 1978. do 1982. članica Izvršnog vijeća Skupštine grada Zagreba kao izabrana građanka zadužena za uvjete u osnovnim školama, a za vrijeme njezina mandata gradi se i prvi bazen uz školu, za obuku neplivača.
Milka Babović je dobitnica i mnogobrojnih nagrada, između ostalih: 1974. nagrade „Zlatno pero“ Društva novinara hrvatske; 1977. Nagrade grada Zagreba za promociju sporta i tjelesne kulture u radu s djecom, ženama i bolesnim osobama; 1979. Ordena bratstva i jedinstva sa srebrnim vijencem; 1994. za životno djelo Hrvatskog zbora sportskih novinara; 2002. Nagrade „Milan Grlović“ HND-a, za iznimno ostvarenje; 2004. nagrade HND-a za 55 godina bavljenja novinarstvom; 2014. godišnje, a 2018. nagrade za životno djelo „Franjo Bučar“ te nagrade Grada Zagreba (posmrtno) 2021. godine.
Baveći se atletikom u karijeri je uz brojne naslove oborila 25 državnih rekorda. Višestruka je državna prvakinja Jugoslavije te dvostruka studentska prvakinja (1953. Dortmund, 1957. Pariz). Proglašena je najboljom sportašicom NR Hrvatske 1952., 1953. i 1955. godine u izboru Sportskih novosti.
[bookmark: _GoBack]

Ad. 3. Pitanja, prijedlozi i obavijesti
Predsjednica informira članove o aktivnostima od protekle sjednice te o narednim događajima.
Budući da se nitko ne javlja na riječ, predsjednica konstatira da je dnevni red iscrpljen i zaključuje sjednicu.
Sjednica završava u 19:15 sati. 

KLASA: 024-08/24-003/649
URBROJ: 251-13-11-15/004-24-2
Zagreb, 22. ožujka 2024.

Zapisnik sastavila:
Tihana Soljankić 	
Predsjednica
Vijeća Mjesnog odbora
 Gajevo
Tihana Soljankić

